Author: Krista Esta
Last saved by: Asta Urb
Company: Haapsalu Linnavalitsus

K O R R A L D U S

Haapsalu,		20. veebruar 2008 nr 137			

Liikluse sulgemine Lossiplatsil

Seoses Eesti Vabariigi aastapäeva tähistamisega 24. veebruaril 2008 Vabadussamba juures on vajalik sulgeda Lossiplats autoliikluseks. Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Teede ja tänavate sulgemise maksumääruse punktidest 7.1.2. ja 7.3. ning haldusmenetluse seadusest Haapsalu Linnavalitsus

k o r r a l d a b  :

1.	Lubada sulgeda autoliikluseks Lossiplats 24. veebruaril 2008 alates kella 9.00-st seoses Eesti Vabariigi aastapäeva tähistamisega kuni ürituse lõppemiseni.
2.	Linnavalitsuse linnakeskkonna osakonnal koostöös Lääne Teed OÜ-ga korraldada punktis 1 nimetatud ala sulgemine ja ürituse lõppedes endise liikluskorralduse taastamine.
3.	Ürituse ajal tagab avaliku korra ja avaliku korra eeskirja täitmise Lääne Maavalitsuse haridus- ja kultuuriosakond (A. Andrejev).
4.	Korraldus avalikustada linnavalitsuse fuajees.
5.	Avalike suhete peaspetsialistil (A.Proos) teavitada Lossiplatsi sulgemisest ajalehes Lääne Elu.
6.	Korraldus teha teatavaks Lääne Maavalitsuse haridus- ja kultuuriosakonnale (Ehte 9, 90503 Haapsalu), Lääne Politseiprefektuuri Haapsalu Politseijaoskonnale (Lossiplats 4, 90502 Haapsalu), Lääne Eesti Häirekeskusele (Pikk 18, 80010 Pärnu), Haapsalu Autobaas AS (Lihula mnt.27, 90506 Haapsalu), AS GoBus Läänemaa (Raudtee 2, 90504 Haapsalu), Lääne Teede OÜ (Tallinna mnt 70, 90401 Haapsalu) korralduse koopia saatmisega posti teel, linnakeskkonna osakonnale (E. Kallaste), avalike suhete peaspetsialistile (A. Proos) ning haridus- ja kultuuriosakonnale (K.Jõgi) koopia väljastamisega allkirja vastu.
7.	Korraldus jõustub teatavakstegemisest.
8.	Käesoleva korralduse peale võib esitada halduskaebuse Tallinna Halduskohtule haldusmenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea			Erko Kalev
			Linnasekretär